

 REPUBLIKA HRVATSKA

  ZADARSKA ŽUPANIJA

 OPĆINA STARIGRAD

**Općinski načelnik**

KLASA: 944-01/20-01/19

URBROJ: 2198/09-2-21-15

Starigrad Paklenica, 22. travnja 2021. godine

 Na temelju članka 48. Zakona o lokalnoj i područnoj (regionalnoj) samoupravi ("Narodne novine", broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 46. Statuta Općine Starigrad („Službeni glasnik Zadarske županije“, broj: 3/18, 8/18, 3/20 i 3/21), a na temelju prijedloga Komisije za pregled i analizu pristiglih ponuda na natječaj za podnošenje ponuda za kupnju građevinskog zemljišta u vlasništvu Općine Starigrad, Općinski načelnik Općine Starigrad dana 22. travnja 2021. godine, d o n o s i

**ODLUKU**

**o poništenju Natječaja za podnošenje ponuda za kupnju**

**građevinskog zemljišta u vlasništvu Općine Starigrad**

**Članak 1.**

Poništava se Natječaj za podnošenje ponuda za kupnju građevinskog zemljišta u vlasništvu Općine Starigrad, KLASA: 944-01/20-01/19, URBROJ: 2198/09-2-21-9 od 02. travnja 2021. godine.

**Članak 2.**

 Ova Odluka stupa na snagu danom donošenja, a objavit će se na oglasnoj ploči i web stranici Općine Starigrad.

**Članak 3.**

Ponuditeljima će se vratiti uplaćena jamčevina na IBAN račune navedene u ponudi.

**Obrazloženje:**

Dana 02. travnja 2021. godine, objavljen je natječaj za podnošenje ponuda za kupnju građevinskog zemljišta u vlasništvu Općine Starigrad, i to čest. zem. 2379/2 k.o. Seline, površine 232 m2. Na javnom otvaranju ponuda koje je održano 15. travnja 2021. u 10:00 sati otvorena je jedna ponuda, koja je zaprimljena na protokol Općine Starigrad. Naknadno je podizanjem pošiljki u poštanskom uredu ustanovljeno da je zaprimljena još jedna ponuda na predmetni natječaj. Pregledom omotnice ustanovljeno je da je ista poslana u roku, ali nije od strane Općine Starigrad na vrijeme preuzeta iz poštanskog ureda, a pošto Općina Starigrad nije zaprimila obavijest o pošiljci. S obzirom da je u natječaju navedeno da će se održati javno otvaranje ponuda, a druga ponuda nije na taj način otvorena, a isto tako se ne može zanemariti da je ista poslana u roku, preporučeno, iako nije na vrijeme preuzeta, nisu ostvareni uvjeti za transparentno odlučivanje o ponudama. Slijedom navedenog, a na prijedlog komisije za pregled i analizu pristiglih ponuda zbog proceduralnih nedostataka odlučeno je da se natječaj poništi, a što je omogućeno i točkom 10. Natječaja.

 Općinski načelnik:

 Krste Ramić, dipl. oec.

Dostaviti:

1. Ponuditeljima
2. Oglasna ploča i web stranica Općine Starigrad